CELEX: 62008TN0034
Language: mt
Date: 2008-01-21 00:00:00
Title: Kawża T-34/08: Rikors ippreżentat fil- 21 ta' Jannar 2008 — Berliner Institut für Vergleichende Sozialforschung vs Il-Kummissjoni

29.3.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 79/31
            
         Rikors ippreżentat fil-21 ta' Jannar 2008 — Berliner Institut für Vergleichende Sozialforschung vs Il-Kummissjoni
   (Kawża T-34/08)
   (2008/C 79/61)
   Lingwa tal-kawża: Il-Ġermaniż
   Partijiet
   
      Rikorrent: Berliner Institut für Vergleichende Sozialforschung e.V. (Berlin, il-Ġermanja) (rappreżentant: B. Henning, avukat)
   
      Konvenuta: Il-Kummissjoni tal-Komunitajiet Ewropej
   Talbiet tar-rikorrenti
   
               —
            
            
               tannulla d-deċiżjoni tas-16 ta' Novembru 2007 li permezz tagħha l-Kummissjoni eskludiet parzjalment mill-finanzjament Komunitarju l-ispejjeż sostnuti mir-rikorrenti fil-kuntest tad-“Daphne Grant Agreement JAI/DAP/2004-2/052W”;
            
         
               —
            
            
               tikkundanna lill-Kummissjoni għall-ispejjeż.
            
         Motivi u argumenti prinċipali
   Fix-xahar ta' Mejju 2005, ir-rikorrent u l-Kummissjoni kkonkludew kuntratt dwar il-finanzjament ta' proġett fil-kuntest tal-programm DAPHNE II (1). Permezz ta' ittra tas-16 ta' Novembru 2007, il-konvenuta bagħtet kont ikkoreġut bis-somma li kienet għadha dovuta minnha lir-rikorrent. Minn dan il-kont irriżulta li parti mill-ispejjeż inklużi fih ma kinux ġew ikkunsidrati bħala li jistgħu jibbenefikaw mill-finanzjament Komunitarju. Dan ir-rikors huwa intiż kontra din id-deċiżjoni.
   In sostenn tar-rikors, ir-rikorrent isostni li d-deċiżjoni kkontestata hija bbażata fuq evalwazzjoni żbaljata tal-fatti. B'mod partikolari, provi suffiċjenti ġew żbaljatament ikkunsidrati bħala inadegwati. Il-fatt li ma ġewx aċċettati l-ispejjeż sostnuti għar-reklutaġġ temporanju ta' assitenti jew staġisti, l-ispejjeż previsti fil-baġit u ċerti spejjeż oħra ta' vjaġġi huwa żball.
   
      (1)  Id-Deċiżjoni tal-Parlament Ewropew u tal-Kunsill Nru 803/2004/KE tal-21 ta' April 2004 li tadotta programm ta' azzjoni Komunitarja (2004 sa l-2008) li jimpedixxi u jikkumbatti l-vjolenza kontra tfal, żgħażagħ u nisa u li jipproteġi vittmi u gruppi f'riskju (il-programm Daphne II) (ĠU L 143, p. 1).